**Oznam o začatí školského roka 2021/2022**

Riaditeľstvo ZŠ s MŠ Alekšince 395 oznamuje žiakom a zákonným zástupcom našej školy, že slávnostné otvorenie školského roka 2021/2022 sa uskutoční **dňa 02.09. 2021 v školskom areáli** **o 8,00 hod.**

Po ukončení slávnostného otvorenia majú zákonní zástupcovia žiakov 1. ročníka povolený vstup do ZŠ. Pri vstupe sú povinní odovzdať triednej učiteľke **Písomné vyhlásenie návštevníka o bezpríznakovosti.** Už v tejto chvíli sa nachádza na dverách našej školy a na webovej stránke ZŠ s MŠ. Zákonní zástupcovia sú povinní mať prekryté horné dýchacie cesty.

Pri nástupe žiakov do ZŠ je potrebné aby si žiaci priniesli prezuvky alebo inú vhodnú obuv.

V prípade nepriaznivého počasia budú žiaci v triedach so svojimi triednymi učiteľkami.

**Materská škola**

Prevádzka materskej školy pre všetky deti zákonných zástupcov bude fungovať v čase **od 6,30 – 16,30 hod.**, čiže v neobmedzenom režime. V materskej škole sa bude povinne vykonávať ranný filter.

**POVINNOSTI ZÁKONNÝCH ZÁSTUPCOV**

* Rodič zodpovedá za dodržiavanie hygienicko-epidemiologických opatrení pri príchode žiaka do školy a pri odchode žiaka zo školy (prekrytie horných dýchacích ciest ...).
* Zabezpečí pre žiaka každý deň **2 rúška a papierové jednorazové vreckovky.**
* Rodič dodržiava pokyny riaditeľky školy, ktoré upravujú podmienky na školský rok 2021/2022 a rešpektuje opatrenia na ochranu zdravia detí a žiakov.
* **Pri prvom nástupe do školy a po každom prerušení dochádzky do školy v trvaní 3 a viac po sebe nasledujúcich dní, vrátane víkendov a sviatkov zákonný zástupca predkladá "Písomné vyhlásenie o bezpríznakovosti".**

**ODPORÚČANIE PRE ZÁKONNÝCH ZÁSTUPCOV**

* MŠVVaŠ SR **odporúča** rodičom predložiť škole **,,Oznámenie o výnimke z karantény“**.  Riaditeľka tak v prípade potvrdeného pozitívneho prípadu na ochorenie COVID-19 bude môcť v záujme ochrany zdravia neprekonaných a nezaočkovaných žiakov požiadať, aby čo najrýchlejšie opustili priestory školy, no zároveň uplatniť výnimku z karantény na tých žiakov, ktorých sa to týka.

Mgr. M. Kapitánová, riaditeľka školy